Γιώργος Νινιός

Ο **Γιώργος Νινιός** (Αθήνα, 1959) είναι Έλληνας ηθοποιός και σκηνοθέτης.

## Βιογραφία
Γεννήθηκε το 1959 στην Αθήνα και μεγάλωσε στον Άγιο Δημήτριο Αττικής. Κατάγεται από τον Άμμο Μεσσηνίας. Σπούδασε για έναν χρόνο στη Δραματική Σχολή του Πειραϊκού Συνδέσμου, την οποία εγκατέλειψε μετά την εισαγωγή του στην Κρατική Σχολή Ορχηστικής Τέχνης, λόγω έλλειψης χρόνου.

Την πρώτη τηλεοπτική του εμφάνιση έκανε ως χορευτής στην παραγωγή της ΕΡΤ «Play back» και όχι ως ηθοποιός. Πρωτοεμφανίστηκε στο θέατρο το 1979  με τις «Τρωάδες» σε σκηνοθεσία Κοραή Δαμάτη με το Έβδομο Θέατρο. Το 1980 εμφανίστηκε για πρώτη φορά στον κινηματογράφο στην ταινία «Αθηναίοι»https://www.filmfestival.gr/el/movie/movie/158 σε σενάριο και σκηνοθεσία Βασίλη Αλεξάκη. 

Ο Ιάσων Τριανταφυλλίδης σε ενθουσιώδη κριτική του  https://youfly.com/tileorasi/i-paralia-giorgos-ninios-nea-kritiki-tou-iasona-triantafyllidi/  για το Γιώργο Νινιό στις 20/9/2023 με θέμα το ρόλο του "Δημητρού" στη σειρά της ΕΡΤ1 "Η Παραλία" (2022-2025)https://www.ertflix.gr/en/vod/vod.615198-e-paralia-283, αναφέρθηκε σε όσα είχε πει ο Μάνος Χατζιδάκις γι' αυτόν, όταν τον είδε στη μικρού μήκους ταινία του Κώστα Καπάκα "Ριγέ" https://www.shortfilm.gr/film.asp?id=1280  κατά την προβολή της στο αντιφεστιβάλ μικρομηκάδων στη Θεσσαλονίκη το 1988, στου οποίου την κριτική επιτροπή συμμετείχε. Μεταφέροντας λοιπόν τα λόγια του μεγάλου μας συνθέτη γράφει τα εξής:"Μια μέρα λοιπόν μου λέει ο Χατζιδάκις κάτσε να δεις μια καταπληκτική ταινία μικρού μήκους που παίζει και ένα καταπληκτικός ηθοποιός. Ήταν πραγματικά εξαιρετική η ταινία και εξαιρετικός ηθοποιός".

Για τις ανάγκες των έργων στα οποία συμμετέχει, συχνά συνθέτει μουσική και τραγούδια, τα οποία γράφει και ερμηνεύει ο ίδιος.

## Διακρίσεις
Πήρε τιμητική διάκριση για την ερμηνεία του στη ''Δέσποινα*" στο [[Φεστιβάλ Κινηματογράφου Θεσσαλονίκης 1990]] και το βραβείο Β' Ανδρικού Ρόλου στο [[Φεστιβάλ Κινηματογράφου Θεσσαλονίκης 1989]] για την ταινία  "*Δεξιότερα της δεξιάς*" .*

Το 1990 πήρε βραβείο Α΄ Ανδρικού ρόλου στα Κρατικά Βραβεία για τη συμμετοχή του στην ταινία "*Το Πέρασμα*" της Βασιλικής Ηλιοπούλου https://www.youtube.com/watch?v=1z891JlcQGI

Το*[[Φεστιβάλ Κινηματογράφου Θεσσαλονίκης 1989|1991]]* πήρε το βραβείο Β' Ανδρικού ρόλου στο *[[Φεστιβάλ Κινηματογράφου Θεσσαλονίκης 1989|Φεστιβάλ Κινηματογράφου Θεσσαλονίκης 1991]]* για τις ταινίες *"Δραπέτης"* και *"Ισημερία" .*

Το 1992 πήρε στα Βραβεία Ελληνικής Τηλεόρασης το βραβείο του Α΄ Ανδρικού Ρόλου για τη συμμετοχή του στην τηλεοπτική σειρά *"Βαμμένα Κόκκινα Μαλλιά*", στην οποία έκανε και την πρώτη του τηλεοπτική εμφάνιση ως ηθοποιός.

Το 2007, βραβεύτηκε στα Θεατρικά Βραβεία Κοινού 2007 για το ρόλο του στην παράσταση "Ποιος φοβάται τη Βιρτζίνια Γουλφ;".

Το 2022, ψηφίστηκε από το κοινό της Athens Voice ως ο καλύτερος ηθοποιός θεάτρου για το 2022 για την ερμηνεία του στο θεατρικό έργο του Βασίλη Κατσικονούρη «Τσιτάχ. Η ερημιά του τερματοφύλακα». 

Το 2025, ο Γιώργος Νινιός είναι υποψήφιος στην τελική φάση του Διεθνούς Διαγωνισμού Seoul International Drama Awards 2025 για το **Βραβείο Ανδρικής Ερμηνείας** για την καθηλωτική ερμηνεία του στον ρόλο του «Δημητρού» στη σειρά «Η Παραλία», επίσης υποψήφια για το **Βραβείο Καλύτερης Σειράς.**   

## Σκηνοθεσία
Το Νοέμβριο του 2012 έκανε το σκηνοθετικό του ντεμπούτο με το έργο του Νίκου Ποριώτη "Δε θα μείνω πολύ" με πρωταγωνιστές τον ίδιο το συγγραφέα και την Κατερίνα Μπιλάλη στο Θέατρο του Ήλιου. Ακολούθως, και συγκεκριμένα κατά τη θεατρική περίοδο 2013-2014, σκηνοθέτησε τον εαυτό του στον θεατρικό μονόλογο "Η μαμά μου η Κασσάνδρα" του Αύγουστου Κορτώ, καθώς και στον επίσης θεατρικό μονόλογο "Τσιτάχ. Η ερημιά του τερματοφύλακα" του Βασίλη Κατσικονούρη κατά τις θεατρικές περιόδους 2023-2024 και 2024-2025 (σε συνεργασία με τη σκηνοθέτρια Ερμίνα Κυριαζή). 

Έχει επίσης σκηνοθετήσει τους θεατρικούς μονολόγους "Αυτό που θες" και "Με τη Βούλα" κατά την θεατρική περίοδο 2016-2017

## Ως συνθέτης, στιχουργός και τραγουδιστής
Το 1998 συνεργάστηκε με τον Διονύση Τσακνή στην ταινία "Έξι με Έξι", στην οποία ο Τσακνής είχε γράψει την μουσική και τα τραγούδια. Την ίδια χρονιά οι δυο τους συμμετείχαν σε συναυλίες. Τον χειμώνα του 2002 συμμετείχε στην μουσική παράσταση "Άριστα Τραγούδια" στο Zoom, την οποία έγραψε και σκηνοθέτησε ο ίδιος και στην οποία συνεργάστηκε με την τραγουδίστρια Λένα Αλκαίου. 

Το 1991 ερμήνευσε "Το τραγούδι του Άγγελου" σε μουσική του Νίκου Κυπουργού και στίχους του ποιητή Μιχάλη Γκανά στην ταινία "Ο Δραπέτης"  του Λευτέρη Ξανθόπουλου. Ο συνθέτης του τραγουδιού αναφέρεται σε συνέντευξή του στη δημιουργία του τραγουδιού αυτού για τις ανάγκες του ρόλου, τον οποίο ερμήνευσε ο Γιώργος Νινιός https://www.filmfestival.gr/el/news/29108-masterclass-nikou-kypourgoy-skepseis-gia-ti-mousiki-ston-kinimatografo

Κατά την τηλεοπτική περίοδο 2001-2002, ο Γιώργος Νινιός ερμήνευσε το τραγούδι "Αστεράκι μου, λιμανάκι μου" σε στίχους και μουσική, που έγραψε ο ίδιος, για τις ανάγκες του ρόλου του στη σειρά.Αέρινες σιωπές.

Έγραψε τη μουσική και το τραγούδι του θεατρικού μονόλογου "Η μαμά μου η Κασσάνδρα" του Αύγουστου Κορτώ, κατά τη θεατρική περίοδο 2013-2014.

Για τις ανάγκες της παράστασης Η Αυλή των Θαυμάτων του Ιάκωβου Καμπανέλλη του εργαστηρίου υποκριτικής του Studio Μαυρομιχάλη, έγραψε τραγούδι (στίχους και μουσική)https://www.artandlife.gr/athens/events/i_ayli_ton_thaymaton_sto_studio_mayromixali

Κατά τη θεατρική περίοδο 2016-2017 ερμήνευσε μαζί με την Ιζαμπέλλα Φούλοπ το  τραγούδι που έγραψε ο ίδιος για τον θεατρικό μονόλογο "Αυτό που θες".

Κατά τη θεατρική περίοδο 2016-2017 έγραψε τους στίχους και τη μουσική για το τραγούδι του θεατρικού μονολόγου "Με τη Βούλα", τον οποίο και σκηνοθέτησε.

Στις 20 Απριλίου 2017 παρουσίασε για πρώτη φορά μουσική και τραγούδια, που έχει γράψει για το θέατρο, στην εκπομπή της ΕΡΤ1 "Στάση ΕΡΤ".

Στο προσωπικό του κανάλι στο YouTube έχει αναρτήσει το νανούρισμα "Πάρε με αγκαλιά", το οποίο έγραψε (στίχους και μουσική) και ερμήνευσε για τις ανάγκες των δύο κύκλων της τηλεοπτικής σειράς "Το μυστικό της πεταλούδας" κατά τις τηλεοπτικές περιόδους 2020-2021 και 2021-2022.

Από τις 20/12/2025 μέχρι τις 11/1/2026  ερμήνευσε στο παιδικό μιούζικαλ "Ο Αλαντίν και τα Μαγικά Χριστούγεννα" το ρόλο του κακού μάγου Ζαράκ, σε μουσική Στέφανου Κορκολή και σκηνοθεσία Σοφίας Σπυράτου και Χλόης Μάντζαρη. 

## Ενδιαφέροντα
Του αρέσει η οδήγηση με μοτοσικλέτα και έχει λάβει μέρος σε αγώνες, στους οποίους έχει επανειλημμένα βραβευτεί.

## Συμμετοχές

### Τηλεόραση

### Κινηματογράφος

### Θέατρο
**Θέατρο ως ηθοποιός**

**Θέατρο ως σκηνοθέτης**

### Τηλεοπτικό Θέατρο

### Βιντεοταινίες

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες
Κατηγορία:Έλληνες στιχουργοί